PTT service excl. 

(ata)

Atgnamain èsi ina chaussa fitg simpla. Ins porta sias brevs al spurtegl e per quai che vegn fatg suenter è la posta responsabla. Ma fallà!

1038 brevs a Fr. -.70, quai fa frs. 726.60. Tant ha Punts pajà per la spediziun dal davos numer, service exclusiv. Enfin ussa avain nus adina pensà ch'ins possia purtar las brevs al spurtegl e per il rest procura il persunal da la posta. Nus avain stuì far in'autra experientscha. Ils noss pachets eran bain anc uschia gronds ch'els pudevan quintar sco brevs, ma il cuntegn era memia fragils per la maschina da bullar. Sche la maschina na po betg pli far la lavur è il client dumandà. Uschia ha la visita da la posta durà pli che mo las quintadas 10 minutas - per bullar bun 1000 brevs dovra ina persuna singula numnadamain bel e bain trais uras. Sch'ins ha anc la disfortuna che quellas trais uras surpassan las uras da mezdi, han ins da far ina pausa sfurzada da 2 uras. Er sche a las 12.00 fissan mo pli 100 cuvertas stadas da bullar, il spurtegl vegn serrà punctualmain e sin I' idea da gidar e finir la chaussa na vegn nagin dal persunal. - Pertge er? Els/ellas èn pajadas per far lur duair e quai na cumpiglia pari betg il bullar bustas en questa quantitad. Il client è bain il retg, però mo enfin che la maschina sa cuntentar ils giavischs.